कांग्रेसको ७८ औँ स्थापना दिवस आज
नेपाली कांग्रेसले आज ७८ औँ स्थापना दिवस मनाउँदैछ। भारतमा नेपाली राष्ट्रिय कांग्रेसको पहिलो अधिवेशन भएको दिन वि.सं. २००३ माघ १२ लाई आधार मानेर कांग्रेसले हरेक वर्ष स्थापना दिवस मनाउँदै आएको छ।
काठमाडौँ — नेपाली कांग्रेसले आज ७८ औँ स्थापना दिवस मनाउँदैछ। भारतमा नेपाली राष्ट्रिय कांग्रेसको पहिलो अधिवेशन भएको दिन वि.सं. २००३ माघ १२ लाई आधार मानेर कांग्रेसले हरेक वर्ष स्थापना दिवस मनाउँदै आएको छ।दिवसको सन्दर्भमा केन्द्रीय कार्यालयसहित सातै प्रदेश र जिल्लाहरूमा विभिन्न कार्यक्रमहरु हुँदैछन् । केन्द्रीय कार्यालयमा सभापति शेरबहादुर देउवासहित शीर्ष नेताहरुको उपस्थितिमा दिउँसो २ बजे 'श्रद्धा, संकल्प र सम्मान कार्यक्रम' हुने मुख्यसचिव कृष्णप्रसाद पौडेलले जानकारी दिए।नेपालमा प्रजातन्त्र स्थापनाका लागि पहल गर्ने ध्येयले खुलेको कांग्रेस नेपालकै सबैभन्दा पूरानो दल हो। जहाँनियाँ राणाशासनको अन्त्य गर्दै प्रजातन्त्र स्थापनाको नेतृत्व गरेको कांग्रेस ७ दशकपछि गणतन्त्र स्थापनाको नेतृत्व गर्दै अहिले पनि संसद्को सबैभन्दा ठूलो दलकारुपमा रहेको छ।